पाएं अपने शहर की ताज़ा ख़बरें और फ्री ई-पेपरडाउनलोड करें
राज्य शासन के निर्देश पर स्थानीय प्रशासन जिले में कोरोना मरीजों को बेहतर इलाज के लिए कड़ी मशक्कत कर रहा है। स्वास्थ्य विभाग की टीम यदि दिनरात मेहनत कर रही है तो स्वयं कलेक्टर नीलेश क्षीरसागर व्यवस्थाएं जुटाने में जुटे हैं, जिसका असर भी जिले में दिखने लगा है। बंगलुरू के स्वास्थ डिजीटल हेल्थ फाउंडेशन ने 34 डिजीटल ऑक्सीजन कंसंट्रेटर जिला प्रशासन को दिए हैं।
दिया जिले के डेडिकेटेड कोविड अस्पताल के सभी 50 बिस्तर, कोविड केयर सेंटर के 30 बिस्तर और जिला अस्पताल के 10 बिस्तरों पर सेंट्रल लाइन ऑक्सीजन सप्लाई की व्यवस्था की गई है। इसके अतिरिक्त 50 ऑक्सीजन कंसंट्रेटर के माध्यम से भी ऑक्सीजन की उपलब्धता सुनिश्चित की जा रही है, जो ऑक्सीजन की कमी से जूझ रहे गंभीर कोरोना मरीजों के लिए बहुत जरूरी है।
इसके अतिरिक्त सामाजिक एवं अन्य संस्थाओं द्वारा भी निरंतर सहयोग प्रदान किया जा रहा है। सीएमएचओ डॉ. एनआर नवरत्ने ने बताया कि उक्त ऑक्सीजन कंसंट्रेटर के माध्यम से कम ऑक्सीजन आवश्यकता वाले मरीजों के उपचार में सहायता मिलेगी।इसका उपयोग मुख्य रूप से कम ऑक्सीजन आवश्यकता वाले मरीजों हेतु कोविड केयर सेंटरों में किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn